สวัสดีค่ะ ผ่าคลอดและทำหมันแล้ว ปัจจุบันตั้งแต่ทำหมันมา(ทำหมัน 31/12/62)มีประจำเดือนไป 3 ครั้งเองค่ะ ครั่งล่าสุดเมื่อประมาณ 25/2/64 จนตอนนี้ก็ 3 เดือนแล้วค่ะที่ประจำเดือนไม่มา ก่อนหน้าจะท้องประจำเดือนก็มาไม่ตรงอยู่แล้วค่ะประมาณ 35-40 วัน เมื่อ 20/9/63 ได้มีการผ่าตัดชิ้นเนื้อที่ปากมดลูกออกเนื่องจากผลคัดกรองมะเร็งปากมดลูกผิดปกติไปแล้ว และเมื่อ 20/5/64 ก็ได้มาตรวจคัดกรองอีกครั้งแต่อยู่ระหว่างรอผล ซึ่งคุณได้ให้ตรวจตั้งครรภ์ด้วย ซึ่งผลคือไม่พบการตั้งครรภ์ ตอนนี้รู้สึกกังวลเรื่องที่ประจำเดือนไม่มามากค่ะ คุณที่ตรวจคัดกรองแนะนำให้ตรวจอัลตร้าซาวด์ แต่ไม่แจ้งว่าเพราะอะไรหรือมีข้อบ่งชี้อะไรที่จะต้องอัลตร้าซาวด์ ตอนนั้นปฏิเสธไปเนื่องจากต้องชำระเงินค่าตรวจเองซึ่งค่อนข้างราคาสูงสำหรับเรา รบกวนด้วยนะคะ
สวัสดีค่ะ การทำหมันเป็นการคุมกำเนิดกึ่งถาวร โดยการตัดและผูกท่อนำไข่ ทำให้อสุจิไม่สามารถไปผสมกับไข่ได้ โดยที่จะไม่มีผลต่อระดับฮอร์โมนจากรังไข่ ดังนั้นไม่น่ามีผลกระทบต่อรอบเดือนแต่อย่างใดการที่ประจำเดือนมาไม่สม่ำเสมอดังกล่าวมา จึงอาจมีสาเหตุอื่นๆเช่น การมีฮอร์โมนจากรังไข่ไม่สมดุล ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง โดยการที่จะต้องอัลตราซาวน์หน้าท้องนั้นอาจจะเกิดจากแพทย์สงสัยความผิดปกติต่างๆเช่น เนื้องอกในมดลูก หรือรังไข่จากการตรวจร่างกาย แนะนำการไปตามรพ.ที่มีสิทธิ์การรักษาเพื่อทำการตรวจเพิ่มเติมตามที่แพทย์แนะนำ และเพื่อหาสาเหตุที่ทำให้ประจำเดือนมาไม่สม่ำเสมอต่อไปด้วย